recursal/SuperWikiNEXT-32B huggingface dataset:
| Anjangas安阳 |
| --- |
| *Tianingo šventykla* |
|  |
| 

AnjangasAnjangas

36°06′0″ š. pl. 114°20′0″ r. ilg.﻿ / ﻿36.10000°š. pl. 114.33333°r. ilg.﻿ / 36.10000; 114.33333﻿ (Anjangas (Kinija))Koordinatės: 36°06′0″ š. pl. 114°20′0″ r. ilg.﻿ / ﻿36.10000°š. pl. 114.33333°r. ilg.﻿ / 36.10000; 114.33333﻿ (Anjangas (Kinija)) |
|  |
| Laiko juosta: (UTC+8) |
|  |
| **Valstybė** | Kinijos vėliava Kinija |
| **Provincija** | Henanas |
|  |
| **Gyventojų** (2010) | 817 193  |
|  |
|  **Vikiteka** | Anjangas |

**Anjangas** (kin. 安阳, pinyin: *Ānyáng*) – miestas rytų Kinijoje, Henano provincijoje, Didžiosios Kinijos lygumos pakraštyje, prie Huanhė upės. Pro miestą eina Pekino-Džengdžou geležinkelis. Geležies metalurgijos, medvilnės, maisto pramonė. Plečiama elektronikos pramonė. Apylinkėse kasamos akmens anglys.

Paveldas
--------

Anjangas – svarbus turistinis centras, viena iš senųjų Kinijos sostinių. Yra Tianingo šventykla (statyta Džou dinastijos laikais), Venfengo pagoda (925 m.). Tačiau svarbiausias objektas – Šangų dinastijos (1400–1100 m. pr. m. e.) laikotarpio sostinė Insu (UNESCO pasaulio paveldo objektas), esanti 2 km nuo Anjango. Siaotuno kaime, rastas Šangų dinastijos valdovų kapas (Fu Hao kapavietė) – 192 m² mūro patalpa su pagrindine 10 x 6 m dydžio kamera; karstai apie 10 m gylyje. Kape rasta įvairių radinių (bronzinių, akmeninių statulų), apie 1500 kaulų su įrašais.

Istorija
--------

Teritorija buvo gyvenama nuo priešistorinių laikų. Aplinkiniuose urvuose rasta Jangšao, Lungšano archeologinių kultūrų pėdsakų. Apie 2000 m. pr. m. e. legendiniai valdovai Džuansiu ir Diku šiose vietose įkūrė savo sostines. XIV a. pr. m. e. karalius Pangengas įkūrė pirmą nuolatinę sostinę Kinijos istorijoje – Ingsu. Miestas žlugo 1046 m. pr. m. e. kuomet jį užkariavo Džou dinastija.

Dabartinis Anjango miestas įkurtas 1368 m. valdant Ming dinastijai. 1949–1953 m. miestas priklausė trumpai gyvavusiai Pinjuano provincijai.

Šaltiniai
---------

1. ↑  *Anjangas (Kinija)*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001
| **Coregonus muksun** |
| --- |
| Muksunas |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Kaulinės žuvys  *( Osteichthyes)* |
| Klasė: | Stipinpelekės žuvys  *( Actinopterygii)* |
| Būrys: | Lašišažuvės  *( Salmoniformes)* |
| Šeima: | Lašišinės  *( Salmonidae)* |
| Gentis: | Sykai  *( Coregonus)* |
| Rūšis: | Muksunas  *( Coregonus muksun)* |

 |
| Binomas |
| ***Coregonus muksun***Pallas, 1814 |
|  FishBase |

**Muksunas** (*Coregonus muksun*) – lašišažuvių žuvis, priklausanti lašišinių (*Salmonidae*) šeimai. Kūnas ties galva aukštas, palaipsniui žemėjantis link uodegos. Žvynai vidutinio dydžio. Galva ilga ir smaili. Viršutinis žandas ilgesnis už apatinį. Akys didelės. Žuvis išauga iki 75-80 cm, svoris 8-13,8 kg. Ilgiausias registruotas gyvenimo amžius – 23 metai.

Paplitęs Arkties vandenyno baseino gėluose (Karos, Kolymos upės) ir apysūriuose vandenyse. Lietuvoje veisiamas žuvivaisos įmonėse, auginamas tvenkiniuose. Reta, pusiau praeivė introdukuota žuvis.

Nuorodos
--------

* Fishbase.org apie muksuną
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Frakcija** – parlamento ar kitos renkamos politinės institucijos išrinktųjų narių savanoriška organizacija, kurios pagrindinis tikslas - įgyvendinti politinius tikslus ir interesus.

Frakcija taip pat vadinama politinės partijos viduje susidariusi partijos narių grupė, partijos strateginiams politiniams tikslams ir programai įgyvendinti matanti skirtingus nuo daugumos taktinius sprendimo būdus.

Frakcijos sudarymas
-------------------

Frakcija atstovaujamojoje institucijoje gali būti sudaroma vienpartiniu principu iš vienos partijos atstovų, arba pagal interesų grupes, arba pagal politinio spektro sroves iš kelių partijų atstovų, arba net iš vienos partijos politinių krypčių ar frakcijų atstovų. Kvota, būtina frakcijai suformuoti, paprastai būna 10 % viso atstovaujamosios institucijos narių skaičiaus, bet ne mažiau, kaip 3 nariai savivaldybės taryboje ir 10 parlamente. Didelė frakcija gali pasidalinti į grupes ar atskiras frakcijas, tuo sustiprindama savo įtaką.

Frakcija registruojama atstovaujamosios institucijos protokoliniu sprendimu arba frakcijos steigėjams pateikus frakcijos steigimo pareiškimą, kurį pasirašo visi frakcijos nariai. Frakcija išsirenka seniūną, kuris atstovauja frakciją santykiuose su kitomis frakcijomis, su atstovaujamosios institucijos vadovybe ir vykdomosios institucijos administracija, vadovauja frakcijos darbui, šaukia jos posėdžius, teikia frakcijos nuomonę atstovaujamosios institucijos posėdžiuose, jeigu pati frakcija nepaskiria kito pranešėjo.

Programa
--------

Frakcija paskelbia savo politinę programą. Jeigu frakcija užima dominuojančią padėtį, jos programa, arba kelių, koaliciją sudarančių frakcijų parengta bendra programa balsavimu yra priimama kaip atstovaujamosios institucijos visos kadencijos veiklos programa. Jeigu frakcija neįeina į valdančiąją daugumą, ji savo programa gali oponuoti valdančiosios daugumos programai ir pasiskelbti opozicine frakcija.

Opozicija savo programoje gali oponuoti kiekvienai iš pozicijos programos dalių, nurodydama savo požiūrį į problemas ir paskelbdama savo prioritetų sąrašą. Baigiantis kadencijai kiekviena pusė gali pasitikrinti, ar jų programose numatyti darbai buvo įgyvendinti, ar jie iš tiesų buvo aktualūs rinkėjams ir bendruomenei. Tokia programų vykdymo analizė dažnai yra pagrindinis argumentas, artėjančiuose rinkimuose parodant kiekvienos pusės pranašumus ir galimybes.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Chasanas*Хасан* |
| --- |
| *Chasano stotis ir gyvenvietė* |
|  |
| 

ChasanasChasanas

42°25′42″ š. pl. 130°38′44″ r. ilg.﻿ / ﻿42.42833°š. pl. 130.64556°r. ilg.﻿ / 42.42833; 130.64556﻿ (Chasanas (gyvenvietė))Koordinatės: 42°25′42″ š. pl. 130°38′44″ r. ilg.﻿ / ﻿42.42833°š. pl. 130.64556°r. ilg.﻿ / 42.42833; 130.64556﻿ (Chasanas (gyvenvietė)) |
|  |
| Laiko juosta: (UTC+11) |
|  |
| **Valstybė** | Rusijos vėliava Rusija |
| **Kraštas** | Primorės kraštas Primorės kraštas |
| **Rajonas** | Chasano rajonas |
|  |
| **Įkūrimo data** | 1859 m. |
|  |
| **Gyventojų** (2010) | 756  |

**Chasanas** (rus. *Хасан*) – miesto tipo gyvenvietė Rusijoje, pačiuose Primorės krašto pietuose, Chasano rajone. Tai toliausiai į pietus nutolusi Rusijos Tolimųjų Rytų gyvenvietė ir vienintelė Rusijos gyvenvietė Šiaurės Korėjos pasienyje. Greta telkšo Chasano ežeras ir teka Tumanajos upė.

Riboženklis
Rusijos-Korėjos siena eina Tumanajos upės farvateriu, tačiau upė nuolat keičia vagą, mažina Rusijos teritoriją ir kelia užtvindymo grėsmę Chasano gyvenvietei bei Pesčanajos pasienio postui. Nuo 2003 m. vykdomi darbai siekiant apsaugoti gyvenvietę.

Į Chasaną eina plentas iš Usurijsko, taip pat eina geležinkelis Usurijskas-Tumanganas-Rasonas. Tiesa, geležinkelis menkai naudojamas, nes Korėjos pusėje dalis atkarpų nesutaisytos nuo karo laikų. Planuojama nutiesti Transkorėjos geležinkelį ir jį sujungti su Transsibiro geležinkeliu.

Istorija
--------

1951 m. įkurta Chasano geležinkelio stotis, o 1959 m. gyvenvietė. Miesto tipo gyvenvietės statusas suteiktas 1983 m.
**Muitų teisė** – visuma teisės normų, reguliuojančių muitus ir su jais susijusią veiklą. Objektyvia prasme – teisės šaka; subjektyvia – asmens teisė nustatyti ir imti muitus (pvz. Viduramžiais tokią teisę turėjo žemės valdytojas – kunigaikštis, imperatorius, vyskupas).

ES muitų teisė
--------------

ES galioja Muitų kodeksas (MK) EEB reglamentas 2913/92 (1992 m. spalio 12 d.), kiti teisės aktai, EBTT sprendimai.

Lietuva
-------

Lietuvoje galioja ES muitų teisė. Iš dalies yra ir nacionalinių ypatumų. Muitinės administravimas pavaldus LR FM.

Vokietija
---------

* Mokesčių kodeksas Abgabenordnung (AO)
* Muitų administravimo įstatymas, Zollverwaltungsgesetz (ZollVG)
* Muitų potvarkis Zollverordnung (ZollV)

Senasis Muitų įstatymas (Zollgesetz) neteko galios 1992 m. (įsigaliojus ES MK).

Tarptautinė teisė
-----------------

PPO tarptautinės sutartys dėl laisvosios prekybos, aktai dėl prekybos kliūčių atsisakymo ir kt. Svarbiausi:

* GATT
* GATS
* TRIPS
* angl. *International Convention on the simplification and harmonization of Customs procedures*[1] (angl. *Kyoto Convention*, KC) (WCO)

Laisvosios prekybos zonos, harmonizavusios muitų teisę:

* ASEAN
* NAFTA
* Mercosur
* SADC
* SACU (seniausia muitų sąjunga pasaulyje).

Literatūra
----------

* Peter Witte, Hans-Michael Wolffgang. Lehrbuch des Europäischen Zollrechts. Auflage 5. Verlag nwb. Herne, 2007 ISBN 3-482-43545-6.

Austrijos teisė: Walter Summersberger: Grundzüge des Zollrechts, lexisnexis, Wien 2002, ISBN 978-3-7007-2280-9.

Šaltiniai
---------

1. ↑  International Convention on the simplification and harmonization of Customs procedures 1993 m.
*Šis straipsnis apie kaimą, kuriame vokiečių kariai nužudė baltarusius. Miškas, kuriame tarybiniai enkavėdistai išžudė lenkus, vadinasi Katynė.*

| Chatynėblrs. *Хатынь*, rus. *Хатынь* |
| --- |
| *Paminklas „Kaimų kapinės" Chatynėje* |
|  |
| 

ChatynėChatynė

54°20′0″ š. pl. 27°57′0″ r. ilg.﻿ / ﻿54.33333°š. pl. 27.95000°r. ilg.﻿ / 54.33333; 27.95000﻿ (Chatynė)Koordinatės: 54°20′0″ š. pl. 27°57′0″ r. ilg.﻿ / ﻿54.33333°š. pl. 27.95000°r. ilg.﻿ / 54.33333; 27.95000﻿ (Chatynė) |
|  |
| Laiko juosta: (UTC+3) |
|  |
| **Valstybė** | Baltarusijos vėliava Baltarusija |
| **Sritis** | Minsko sritis Minsko sritis |
| **Rajonas** | Lahoisko rajonas |
|  |
| **Gyventojų** () | 149  |
|  |
|  **Vikiteka** | Chatynė |
|  |
| **Kirčiavimas** | Chatýnė |

**Chatynė** (blrs. *Хатынь*) – kaimas Baltarusijoje, Lahoisko rajonas, Minsko sritis, kuriame per Antrąjį pasaulinį karą naciai ir ukrainiečių bei baltarusių kolaborantai 1943 m. kovo 22 d. nužudė 149 gyventojus, iš jų 75 vaikus. TSRS Chatynė buvo tapusi nuožmaus fašistų susidorojimo su civiliais gyventojais simboliu, nors Baltarusijoje yra daug kaimų ir gyvenviečių, kuriose įvyko panašios nelaimės II pasaulinio karo metu. 1964 m. nacizmo aukoms atminti pastatytas memorialinis ansamblis. Jo centre – skulptūra „Nenugalėtas žmogus", sudeginto kaimo vietoje – 26 betono rentiniai, žymintys buvusias sodybas, ir obeliskai su žuvusiųjų vardais. Autoriai: architektai J. Gradovas, L. Levinas, V. Zankovičius, skulptorius S. Selichanovas.

Šaltiniai
---------

1. ↑  *Chatynė*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003. 34 psl.

Nuorodos
--------

* Chatynės muziejaus svetainė
Muitinės mobiliosios grupės automobilis
**Muitinės mobilioji grupė** – mobilusis Lietuvos teritorinių muitinių arba specialiųjų muitinės įstaigų padalinys, veikiantis nustatytoje teritorinės muitinės veiklos zonoje.

Teisinis pagrindas
------------------

Muitinės mobiliųjų grupių veiklą reglamentuoja Muitinės įstatymas.

Veikla
------

Muitinės mobiliosios grupės pradėjo veiklą 2004 m. liepos 1 d.

Muitinės mobiliosios grupės tikrina transporto priemones, asmenis, dokumentus ir gabenamas prekes visoje Lietuvos teritorijoje. Pagrindinis tikrinimų tikslas – kad į Lietuvą nepatektų nelegaliai gabenamos bei draudžiamos prekės. Turėdami išankstinės informacijos, kad prekės gali būti gabenamos neteisėtai, muitinės mobiliųjų grupių pareigūnai turi teisę visoje Lietuvos teritorijoje stabdyti automobilius, tikrinti vežamas prekes bei jų dokumentus.

Muitinės mobiliosios grupės automobilis
Muitinės mobiliųjų grupių tarnybinės transporto priemonės yra nudažytos specialiomis spalvomis ir pažymėtos specialiaisiais ženklais bei gali naudoti specialiuosius garso ir šviesos signalus.

Tokie muitinės padaliniai veikia visose Europos Sąjungos valstybėse ir laikomi viena efektyviausių muitinės kontrolės priemonių kovojant su pažeidimais.

Bendradarbiavimas su kitomis institucijomis
-------------------------------------------

Muitinės mobiliosios grupės taip pat teikia pagalbą ir keičiasi informacija su kitomis kontrolę atliekančioms institucijomis (Valstybine mokesčių inspekcija, Policijos departamentu, Valstybine maisto ir veterinarijos tarnyba ir kt.).

Vienas iš svarbesnių vykdytų bendrų tikrinimų – kartu su Maisto ir veterinarijos tarnyba kontroliuoti paukštienos iš Lenkijos regionų, kuriuose nustatytas paukščių gripas, įvežimą.

Išnašos
-------

1. ↑  Lietuvos muitinės teisiniai pagrindai Archyvuota kopija 2009-12-10 iš Wayback Machine projekto.
2. ↑  Veiklą pradėjo muitinės mobiliosios grupės Archyvuota kopija 2006-03-22 iš Wayback Machine projekto.
3. ↑  Paukščių gripas – kaip niekada arti

Taip pat skaitykite
-------------------

* Muitinė

Nuorodos
--------

* Lietuvos muitinės interneto svetainė Archyvuota kopija 2018-08-15 iš Wayback Machine projekto.
| **Francas Brenderisvok. *Franz Brender*** |
| --- |
| Gimė | 1894 m. spalio 17 d.Bazelis |
| Mirė | 1938 m. birželio 14 d. (43 metai)Kaunas |
|  |
| Veikla | Lietuvos kalbininkas |
| Organizacijos | Vytauto Didžiojo universitetas |
| Pareigos | profesorius |
|  |
| Alma mater | Fribūro universitetas |

**Francas Brenderis** (*Pranas Brenderis*, vok. *Franz Brender*, 1894 m. spalio 17 d. Bazelis – 1938 m. birželio 14 d. Kaunas) – šveicarų kilmės Lietuvos kalbininkas.

Biografija
----------

1914–1919 m. studijavo Bazelio ir Fribūro universitetuose; mokytojai Maksas Nydermanas ir Jakobas Vakernagelis. Nuo 1924 m. Lietuvos universitete (nuo 1930 m. Vytauto Didžiojo universitetas) dėstė lotynų kalbą ir literatūrą; profesorius.

Mokslinė veikla
---------------

Su M. Nydermanu ir A. Senu pradėjo leisti „Lietuvių rašomosios kalbos žodyną" (*Wörterbuch der litauischen Schriftsprache*, 5 t. 1932–1968 m.). Kartu parengė 1 ir dalį 2 tomo, darbus sutrukdė jų abiejų mirtis. Paskelbė darbų apie lietuvių eilėdarą (*Zur Metrik der litauischen Hexameter von 1589*, 1933 m.), lotynų kalbos ir lituanistikos klausimais („Kai kurios formalinės semasiologinės lotynų kalbos veiksmažodžių grupės lietuvių kalbos šviesoje" d. 1 1937 m. „Formalinis ir semasiologinis lotynų kalbos veiksmažodžių gyvavimas" d. 2 1938 m.).

Šaltiniai
---------

1. ↑  Algirdas Sabaliauskas. *Francas Brenderis*. Visuotinė lietuvių enciklopedija, T. III (Beketeriai-Chakasai). – Vilnius: Mokslo ir enciklopedijų leidybos institutas, 2003. 467 psl.
Charuną vaizduojanti freska (Vulcai)
**Charunas** arba **Charu** (*Charun*, *Charu*) – mirties demonas etruskų mitologijoje.[1]

Vaizduotas bjauraus veido, su žvėries ausimis, neretai sparnuotas.[1] Būdingas Charuno atributas – kūjis.[2] Charuno atvaizdų aptikta etruskų kapaviečių piešiniuose, ant sarkofagų, urnų ir kitur.[1] Neretai vaizduojamas drauge su demone Vanth: jiedu pasiruošę vesti mirusiuosius į požemio pasaulį.[2] *Tomba dei Caronti* kapavietės freskoje pavaizduoti keturi demonai, kiekvienas iš jų vardu Charunas.[3]

Šio demono vardas kilęs iš graikų Charono.[1] Skirtingai nuo pastarojo, Charunas dažniausiai nebuvo vaizduojamas kaip požemio pasaulio keltininkas.[2] Visgi Tarkvinijoje aptiktas „Mėlynųjų demonų kapas" (*Tomba dei Demoni Azzurri*), kur Charunas pavaizduotas būtent plukdantis mirusiuosius į požemio pasaulį.[2]

Priskaičiuojama mažiausiai dešimt įrašų su šio demono vardu.[2]

Šaltiniai
---------

1. 1 2 3 4  Nancy Thomson de Grummond, Erika Simon. The Religion of the Etruscans, University of Texas Press, 2009, p. 57–58.
2. 1 2 3 4 5  Giuliano Bonfante, Larissa Bonfante. The Etruscan Language: An Introduction, Revised Editon, Manchester University Press, 2002, p. 196–197.
3. ↑  Nancy Thomson de Grummond, Erika Simon. The Religion of the Etruscans, University of Texas Press, 2009, p. 79.
|  |
| --- |
| Anjeza Šahini  alb. *Anjeza Shahini* |
|  |
| Biografija |
| Gimė | 1987 m. gegužės 4 d. (36 metai)Tirana, Albanijos vėliava Albanija |
| Žanrai | pop, rokas, R&B |
| Veikla | dainininkė |
| Instrumentai | vokalas |
| Aktyvumo metai | 2003–dabar |

**Anjeza Šahini** (alb. *Anjeza Shahini*; g. 1987 m. gegužės 4 d. Tiranoje) – albanų dainininkė. Ji atstovavo Albanijai 2004 m. Eurovizijoje su daina „The Image Of You".

Biografija
----------

2003 m. Šahini dalyvavo „Festivali i këngës" konkurse su daina „Imazhi Yt". Jame užėmė pirmą vietą ir iškovojo teisę atstovauti Albanijai Eurovizijos dainų konkurse. Jame užėmė 7 vietą.

2008 m. rugpjūtį Anjeza Šahini išleido debiutinį albumą „Erdhi momenti".

Diskografija
------------

* 2008 – *Erdhi momenti*

Nuorodos
--------

|  |  |
| --- | --- |
|  | **Vikiteka: Anjeza Shahini** – vaizdinė ir garsinė medžiaga  |

* Anjeza Shahini svetainėje Last.fm

| Apdovanojimai ir pasiekimai |
| --- |
| Prieš tai:**–** |  **Albanijos atstovė Eurovizijoje**2004 | Po to:**Ledina Çelo  *„Tomorrow I Go"*** |
| **Mykolas Valevskis** |
| --- |
|  |
| Valevskiai |
| Piežchala (herbas) |
| Piežchala (herbas) |
|  |
| Gimė | 1735 m. |
| Mirė | 1806 m. (~71 metai) |
|  |
| Žymūs apdovanojimai |
| Baltojo erelio ordinasBaltojo erelio ordinas |
|  |
|  **Vikiteka** | Mykolas Valevskis |

**Mykolas Valevskis** (1735–1806) – ATR valstybinis veikėjas, Krokuvos pakamaris (1776–1785), paskutinis Seradzo vaivada (1785–1792).

Biografija
----------

Mykolas Valevskis su šeima
Lenkijos bajorų Valevskių giminės atstovas, herbo „Peršchala" savininkas.

1764 metais buvo išrinktas pasiuntiniu (deputatu) nuo Lenčicos vaivadijos į elekcinį seimą, kur palaikė Stanislovo Augusto Poniatovskio išrinkimą į Lenkijos karaliaus sostą.

Andriaus Mokronovskio konfderacijos narys ir seimo deputatas nuo Krokuvos vaivadijos 1776 metais. Buvo Keverių metų seimo konfederacijos nariu. Ketverių metų (1788–1792) seimo metu Mykolas Valevskis pateikė Lenkijos armijos didinimo projektą iki 100 tūkstančių kareivių.

Libertovo seniūnas, Baro konfederacijos maršalka Krokuvos vaivadijoje (1771 m. gruodžio 14 d.), karaliaus kamergeris (1779), Krokuvos pakamaris (1776–1785), nacionalinės kavalerijos rotmistras (1789). 1792 metais Mykolas Valevskis buvo įtrauktas į deputatų ir senatorių sąrašą, sudarytą Rusijos pasiuntinio Jakovo Bulgakovo.

Krokuvos vaivadijos konfederacijos maršalka ir generalinė Karūnos konfederacijos Targovicos konfederacijoje konsuliaras (1792).

Švento Stanislovo (1778) ir Baltojo erelio (1785) ordinų kavalierius.

Šeima ir vaikai
---------------

Žmona – Jadvyga Turno

Vaikai:

* Karolina Tereza Valevska (1788–1846), vyras (1799–1814) – grafas Aleksandras Pranciškus Chodkevičius (1776–1838)
* Teodora Valevska, vyras – Karūnos didysis vėliavininkas Janas Kazimieras Steckis (m. 1820).

Išnašos
-------

1. ↑  Akt elekcyi Roku Tysiąć Siedemset Sześćdziesiątego Czwartego, Miesiąca Sierpnia, Dnia dwudziestego siódmego, s. 64.
2. ↑  Volumina Legum, t. VIII, Petersburg 1860, s. 528.
3. ↑   Kalendarzyk narodowy y obcy na rok … 1792. …, Warszawa 1791, s. 309.
4. ↑  Władysław Konopczyński, Konfederacja barska, t. I, Warszawa 1991, s. 429.
5. ↑  Łukasz Kądziela, Między zdradą a służbą Rzeczypospolitej. Fryderyk Moszyński w latach 1792–1793, Warszawa 1993, s. 46, Сборник Русского исторического общества, t. 47,Petersburg 1885, s. 271.
6. ↑  Kawalerowie i statuty Orderu Orła Białego 1705–2008, 2008, s. 234.

Nuorodos
--------

| Politinis postas |
| --- |
| Prieš tai:**Mikalojus Malachovskis** |  **Seradzo vaivada**1785–1792 | Po to:**-** |
| **Chosrovas II** |
| --- |
| Sasanidų karalių karalius |
|  |
| Sasanidai |
| Gimė | 570 m.Ktesifonas |
| Mirė | 628 m. vasario 28 d. (~58 metai)Ktesifonas |
| Tėvas | Hormizdas IV |
| Sutuoktinis (-ė) | Širin |
| Vaikai | Kavadas II, Azarmidokta, Mardanšahas, Džuvanšeras, Purandokta, Faruchbadas Chosrovas V, Šahriaras |
| Religija | zoroastrizmas |
|  Sasanidų imperatorius |
| Valdė | 590 m. |
| Pirmtakas | Hormizdas IV |
| Įpėdinis | Bahramas IV Čubinas |
| Valdė | 591–628 m. |
| Pirmtakas | Bahramas IV Čubinas |
| Įpėdinis | Kavadas II |
|  |
|  **Vikiteka** | Chosrovas II |

**Chosrovas II** arba ***Chosrovas Parvizas*** (sen. pers. 𐭧𐭥𐭮𐭫𐭥𐭣𐭩 = *Husrō Parvēz* – „Chosrovas Pergalingasis"; ~570–628 m.) – Sasanidų dinastijai priklausęs Persijos karalius, valdęs 591–628 m.

Chosrovas II buvo Chosrovo I vaikaitis ir Hormizdo IV sūnus. 590 m. dėdėms nužudžius jo tėvą karalių Hormizdą IV jis pabėgo į Bizantiją. Ten jis užmezgė draugiškus ryšius su imperatoriumi Mauricijumi ir jo remiamas 591 m. sumušė Persijos karaliumi pasiskelbusio Bahramo IV Čubino kariuomenę. Užėmęs sostą, Chosrovas II nutraukė ilgalaikius karus su Bizantija ir taikos sutartimi perleido jai dalį Užkaukazės, grąžino kai kurias anksčiau užimtas valdas. Jis taip pat nužudė savo dėdę Vindujihą dėl Hormizdo IV žmogžudystės, dėl to kitas dėdė Vistamas surengė sukilimą. Jį Chosrovui II pavyko numalšinti. 602 m. Bizantijos imperatorių Mauricijų nužudė Fokas, todėl Chosrovas II atnaujino karą su Bizantiją. Jis užėmė jos valdytą Siriją, Palestiną, Egiptą ir kitus kraštus. Atrėmė baltųjų hunų antpuolius iš šiaurės rytų. 627–628 m. persų užimtas žemes Azijoje ir Egipte atsiėmė Bizantijos imperatorius Heraklėjas. Be to, 627 m. į Iraną įsiveržė chazarai. Tuo pasinaudojęs Heraklėjas surengė žygį į sostinę Ktesifoną ir ją užėmė. Chosrovo II sūnus Kavadas II sukilo prieš tėvą, įsakė nužudyti jį ir savo brolius. Perėmęs valdžią sudarė taiką su Bizantija. Chosrovas II buvo paskutinis iš didžiųjų Persijos valdovų. Po jo mirties prasidėjo suirutė, o 633 m. į Persiją įsiveržė musulmonai.

Chosrovas II buvo mokslininkų, poetų, juvelyrų, skulptorių globėjas. Ypač jis domėjosi muzika (jo laikotarpiu kūrė žymūs muzikai – Barbadas, Bamšadas, Sarkašas, Nagisa). Nors buvo zoroastras, valdovas buvo atviras krikščionybei, jo žmona Širin buvo krikščionė. Pasakojama, kad Chosrovui II laišką su raginimu atsiversti į islamą nusiuntė pranašas Mohametas, bet karalius tą laišką suplėšė.

XI a. persų poetas Nizamas Gandžavis sukūrė žymią romantinę poemą „Chosrovas ir Širin", kurios pagrindiniai veikėjai yra karalius Chosrovas II ir jo sirų mylimoji Širin.

Šaltiniai
---------

1. ↑  *Chosrovas II*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
Koordinatės: 55°54′24″š. pl. 21°03′59″r. ilg.﻿ / ﻿55.9066°š. pl. 21.0664°r. ilg.﻿ / 55.9066; 21.0664

|  |
| --- |
| **Palangos sanatorinė mokykla** |
| Palangos sanatorinė mokykla herbasPalangos sanatorinė mokykla herbas |
| Palangos sanatorinė mokykla |
| **Adresas** | Plytų g. 61, Palanga |
| **Direktorius(-ė)** | Alvydas Milinis |
| **Mokinių skaičius** | 121 |
| **Įkūrimo data** | 1998 |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 14 |

**Palangos sanatorinė mokykla** – valstybinė dieninė, savarankiško mokymosi bendrojo lavinimo mokykla Palangoje, Plytų g. 61, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 195173882. Mokyklos paskirtis – užtikrinti vaikų nuo 7 iki 16 metų tęstinį ugdymą gydymosi VšĮ Palangos vaikų reabilitacijos sanatorijoje „Palangos Gintaras" metu. Mokykla mokymosi pasiekimų ar išsilavinimo pažymėjimų neišduoda, pagrindinio ugdymo pasiekimų patikrinimas nevykdomas.

Sanatorinė mokykla

Istorija
--------

1993 m. spalio 1 d. atidaryta kaip Palangos vaikų sveikatos centro „Gintaras" mokykla. 1998 m. sausio 1 d. ji tapo savarankiška Palangos sanatorine mokykla, jos steigėjas buvo Klaipėdos apskrities viršininko administracija. 2010 m. panaikinus Lietuvoje apskritis, mokyklos steigėja tapo Palangos miesto savivaldybė. 2011 m. mokykla įgijo teisę vykdyti vidurinio ugdymo programą.

Direktoriai
-----------

* Alvydas Milinis

Šaltiniai
---------

1. ↑  Palangos sanatorinė mokykla *aikos.smm.lt*
2. ↑  Istorija. Palangasanatorine.lt (tikrinta 2022-04-12).
3. ↑  Palangos bendrojo lavinimo švietimo įstaigų istorija. *zemaitiuzeme.lt*. Nuoroda tikrinta 2022-10-16.

Nuorodos
--------

* Mokyklos puslapis
| Chatanga |
| --- |
| Chatangos upė ties Chatangos gyvenviete Chatangos upė ties Chatangos gyvenviete |
| **Ilgis** | su Kotuju 1636 km227 km |
| **Baseino plotas** | 364 000 km² |
| **Vidutinis debitas** | 3320 m³/s |
| **Ištakos** | Cheta ir Kotujis |
| **Žiotys** | Laptevų jūra |
| **Šalys** | Rusijos vėliava Rusija |

**Chatanga** (rus. *Хатанга*) – upė Rusijoje, Krasnojarsko krašte, Taimyro autonominėje apygardoje. Susidaro susiliejus Chetos ir Kotujo upėms, ištekančioms iš Putorano plynaukštės. Teka į šiaurės rytus pelkėta Šiaurės Sibiro žemuma. Išsiskaido į atšakas, žemupio vagoje daug salų. Įteka į Laptevų jūros Chatangos įlanką; sudaro estuariją. Upės baseine yra ~112 tūkst. ežerų.

Chatanga užšąla nuo rugsėjo arba spalio iki birželio pradžios. Nuo gegužės iki rugpjūčio patvinsta. Žvejyba (omulės, šalviai, taimeniai). Upė laivuojama. Svarbiausia gyvenvietė prie upės – Chatanga.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983.
| **Calyptogena magnifica** |
| --- |
|  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Moliuskai  *( Mollusca)* |
| Klasė: | Dvigeldžiai  *( Bivalvia)* |
| Poklasis: | *Heterodonta*  *( Heterodonta)* |
| Būrys: | *Veneroida*  *( Veneroida)* |
| Šeima: | *Vesicomyidae*  *( Vesicomyidae)* |
| Gentis: | *Calyptogena*  *( Calyptogena)* |
| Rūšis: | *Calyptogena magnifica*  *( Calyptogena magnifica)* |

 |

***Calyptogena magnifica*** – *Veneroida* būrio dvigeldžių moliuskų rūšis. Gyvena vandenynų dugne, 2500 m gylyje, prie karštųjų versmių.

Užauga iki 30 cm ilgio ir yra kur kas didesnė už giminingas rūšis. Kiautas porcelianiškai baltas. Virškinimo sistema pakitusi. Minta žiaunose gyvenančių ir sierą oksiduojančių bakterijų tiekiama energija. Dėl sieros oksidacijos nuo moliusko sklinda nemalonus kvapas. Organizmo vidus ryškiai raudonas dėl hemoglobino, kuris greičiausiai palengvina deguonies įsisavinimą.

Šaltiniai
---------

* „Iliustruotasis Mokslas", 2009 m. kovas
| Dramblio Kaulo Kranto karinės pajėgos*Force Republiques de Cote d'Ivoire* |
| --- |
| Dramblio Kaulo Kranto herbas |
| Vadovybė |
| Gynybos ministras | **Guillaume Soro** |
| Žmogiškieji resursai |
| Aktyvus  personalas | 6 500 (1962 m.) 14 920 (1987 m.) 9 000 (2005 m.) |
| Finansinės išlaidos |
| Biudžetas | 94 mln. USD (1996 m.) 541 mln. USD (2009 m.) |
| Proc. nuo BVP | 1,5 proc. (2009 m.) |

**Dramblio Kaulo Kranto karinės pajėgos** (pranc. *Force Republiques de Cote d'Ivoire; FRCI*, angl. *Military of Côte d'Ivoire*) – Dramblio Kaulo Kranto karinių pajėgų visuma. Nuo 2011 m. rugsėjo mėn. šalies vyriausybė siekia suformuoti Nacionalinę armiją FANCI (*Forces Armées Nationales de Côte d’Ivoire*), į kurią turėtų įsitraukti 5 000 buvusių sukilėlių iš FRCI ir 30 000 veteranų iš ankstesnės reguliariosios armijos FDS (*Forces de défense et de sécurité*).

Istorija
--------

FRCI anksčiau buvo žinoma kaip Naujosios ginkluotosios pajėgos FAFN (*Armed Forces of the New Forces*). Šaliai 1960 m. iškovojus nepriklausomybę, daugiau kaip metus ji neturėjo savo armijos. Prancūzijai padedant, karinės pajėgos buvo kuriamos iš Dramblio Kaulo Krante gimusių piliečių, tuomet tarnavusių jūrų pėstininkų daliniuose (*Troupes de Marine*). 1962 m. vietinėse pajėgose tarnavo jau apie 6 500 kareivių, iš kurių 4 000 buvo šauktiniai.

Struktūra
---------

2011 m. FRCI, padedama Prancūzijos ir Jungtinių Tautų taikos palaikymo misijos ONUCI (*Opération des Nations Unies en Côte d’Ivoire*) pajėgų, nugalėjo ankstesnės vyriausybės armiją. Šios pajėgos vaidina didelį vaidmenį, palaikant šalyje taiką. ONUCI karinės pajėgos sudaro apie 7 600 žm. 180 karinių stebėtojų, prancūzų jūrų pėstininkų – apie 700 žm.

Dramblio Kaulo Kranto karinėse pajėgose buvo priskaičiuojama 6 500 žm. (1962 m.), 14 920 žm. (1987 m.), 9 000 žm. (2005 m.). 2009 m. karinės išlaidos sudarė 1,5 % BVP, arba 541 mln. USD. 1996 m. šios išlaidos siekė 94 mln. USD. Karinės pajėgos padalintos į 5 operacijų zonas. Pajėgas sudaro: 3 pėstininkų batalionai, 1 artilerijos batalionas, 1 inžinierių kuopa, 1 priešlėktuvinės gynybos kuopa, 1 šarvuotųjų transporterių batalionas, pakrančių apsaugos katerių, logistikos grupė, žandarmerija.

Literatūra
----------

* Keegan, John. *World Armies*. New York: Facts on File Inc. 1979. ISBN 0-87196-407-4.

Nuorodos
--------

* Dramblio Kaulo Kranto karinės pajėgos Archyvuota kopija 2008-04-07 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Nuo pat Šaltojo karo laikų **Dramblio Kaulo Kranto tarptautiniai santykiai** buvo draugiški vakarams. Pirmasis nepriklausomos šalies prezidentas Félix Houphouët-Boigny (kuris buvo ministras prancūzų vyriausybėje) palaikė artimus ryšius su Prancūzija, nepaisant to, kad ši šalis ilgą laiką buvo kolonizavusi Dramblio Kaulo Krantą. Šis ryšys laikomas stipriausiu visoje Afrikoje tarp kolonijos ir buvusios šeimininkės.

Dramblio Kaulo Krantas iš karto po nepriklausomybės paskelbimo 1960 m. tapo Jungtinių Tautų nare. Šalis taip pat yra asocijuota Europos Sąjungos narė. Šiuo metu Dramblio Kaulo Krantas palaiko šiltus santykius su daugeliu Europos ir Azijos šalių.

Houphouët-Boigny buvo vienas pirmųjų Afrikos lyderių pradėjusių diplomatinius santykius su Izraeliu. 1973 m. Afrikos lygai nutraukus ryšius su šia šalimi, tuo pasekė ir Dramblio Kaulo Krantas, tačiau 1986 m. vėl buvo pirmasis juos atstatęs.

Dramblio Kaulo Krantas daug prisideda prie kaimyninių šalių demokratijos stiprinimo. 1996–1997 m. šalies taikos palaikymo pajėgos dalyvavo savo pirmojoje misijoje Liberijoje.

Pastaruoju metu ypač stiprius santykius pradeda Indija, kuri siekia plėsti savo komercinius ir strateginius projektus Vakarų Afrikoje. 2004 m. rugsėjį Dramblio Kaulo Krantas pradėjo rezidencinę misiją Naujajame Delyje.

Dramblio Kaulo Kranto santykiai su JAV visada buvo stiprūs, net ir kilus politinei krizei 1999 m. Kai daugelis Afrikos šalių šiuo laikotarpiu siejo savo ateitį su Rusija ar Kinija, Dramblio Kaulo Krantas išliko ištikimas vakarams ir palaikė ryšius su JAV.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Mykolas Pauga** (1729 m. Buivydžiuose, Joniškio raj. – 1770 m. sausio 12 d. Joniškyje) – vienas 1769 m. Šiaulių ekonomijos valstiečių sukilimo vadų.

Biografija
----------

Atminimo lenta skirta 1769 m. Šiaulių ekonomijos sukilimui. Joniškis, Miesto a. 4 (buv. miesto rotušė, 2020 m.)
Kilęs iš turtingų valstiečių. Prieš sukilimą buvo Joniškio vaitas. 1768 m. prasidėjo A. Tyzenhauzo reformos Šiaulių ekonomijoje, pradėti kurti palivarkai, kurių žemes turėjo įdirbti valstiečiai. Valstiečiai iš savo žemių buvo išvaromi, paliekant jiems palivarkų pakraščiuose tik po ketvirtį valako. Nuo vieno ketvirtadalio valako reikėjo eiti 2 dienas lažo. Buvo padidinti ir piniginiai mokesčiai, reikėjo duoti duokles. Tai sukėlė valstiečių nepasitenkinimą, buvo pradėtas organizuoti sukilimas. Pagrindiniai organizatoriai buvo M. Pauga, Jakiškių kaimo vaitas Martinjonas Radvila, mokytojas Simonas Aleksandravičius, bajoras I. Kudrevičius.

Nuo 1769 m. liepos 13 d. sukilėlių vadovybės komendantas. Parašė ir Joniškyje viešai perskaitė sukilėlių priesaikos tekstą. Važinėjo po ekonomiją, agituodamas sukilti, pats suiminėjo ekonomijos valdininkus.

Vadovavo sukilėlių delegacijai į Vilnių, derėjosi su vyskupu Ignotu Jokūbu Masalskiu dėl užtarimo. Sukilimui pralaimėjus suimtas. 1769 m. gruodžio 4 d. Kauno teismas nuteisė mirties bausme ketvirčiuojant ant rato. Joniškyje viešai nukirsdintas.
Palamidžio tvirtovės kiemas
**Palamidi** (gr. Παλαμήδι) – pilis Nafplijo mieste, Peloponese, Graikijoje. Pilį, kaip gynybinę tvirtovę venecijiečiai pastatė 1714 m. Pilis pavadinta Homero herojaus Nauplijo sūnaus Palamidžio (Palamidis) vardu.

Istorija
--------

Tvirtovės statyba ant 216 m aukščio kalvos, Argo įlankoje, prasidėjo po venecijiečių – turkų karo, kada Venecijos Respublika užvaldė šiaurės rytų Peloponesą. Baroko stiliaus tvirtovė pastatyta pagal italų inžinierių Giaxich ir La Salle projektą. Statybos darbai prasidėjo 1711 m. ir baigti palyginus per trumpą laiką – 1714 m.

1715 m. pastatytą tvirtovę ir Peloponesą vėl užėmė Osmanų imperija ir kontroliavo iki 1822 m.

Prasidėjus Graikijoje kovoms už nepriklausomybę, 1822 m. lapkričio 30 d. graikai užėmė Palamidžio pilį. Po revoliucijos čia buvo kalėjimas, kuriame 1833 m. kalėjo Teodoras Kolokotronis.

Venecijos liūtas virš įėjimo į tvirtovę
Tvirtovę sudaro 8 bastionai (Šv. Andrejaus, Valentino, Leonido, Mitrodijaus, Roberto, Themitoklio, Achilo ir Epameinando), virš pagrindinio įėjimo yra pavaizduotas Venecijos liūto bareljefas. Tvirtovės įgulos kariams kieme yra pastatyta nedidelė Šv. Gerardo bažnyčia. Iš Nafplijo miesto senamiesčio į tvirtovę veda 999 laiptelių takas.

Šaltiniai
---------

1. ↑  Nauplijas ir Trojos karo herojai
2. ↑  Graikijos pilys Archyvuota kopija 2010-01-25 iš Wayback Machine projekto.
3. ↑  Palamidžio tvirtovė



|  |  |
| --- | --- |
|  | **Vikiteka: Palamidi** – vaizdinė ir garsinė medžiaga  |

Koordinatės: 37°33′43″ š. pl. 22°48′15″ r. ilg.﻿ / ﻿37.56194°š. pl. 22.80417°r. ilg.﻿ / 37.56194; 22.80417
| Dramblio ordinas*Elephantordenen* |
| --- |
| ThumbThumbOrdino ženklas ir juostelė |
| Valstybė Danijos karalienė |
| Valstybė | Danijos vėliava Danija |
| Tipas | vieno laipsnio riterių ordinas |
| Tinkamumas | Danijos ir užsienio šalių piliečiai |
| Būklė | juo apdovanojama |
| Statistika |
| Įkurtas | 1693 m. |
| Vyresnumo tvarka |
| Jaunesnis  | *Dannebrogordenen* |
|  |

**Dramblio ordinas** (dan. *Elephantordenen*) – aukščiausias Danijos nacionalinis ordinas, vienas originaliausių ženklų tarp pasaulio apdovanojimų. Įsteigtas 1464 m. turi vieną laipsnį. Apdovanotajį Danijos karalienė pakelia į kilminguosius, naujojo riterio herbas pakabinamas vienoje iš Danijos bažnyčių. Gavėjui mirus, apdovanojimo ženklą privalu grąžinti Danijos karališkajai kanceliarijai.

Aprašymas
---------

Heraldikoje naudojamas Dramblio ordino ženklas
Ordino ženklas – tūrinė miniatiūrinė dramblio skulptūrėlė, padengta balta emale, dekoruota briliantais, nešanti ant savęs kovinį bokštelį, kuris, savo ruožtu, tarnauja kaip žiedo pagrindas. Prieš bokštelį įsitaisęs juodaodis varovas. Dramblys simbolizuoja išmintį, teisingumą, kilnumą ir kitas teigiamas savybes. Danijoje šis vaizdinys sutinkamas ir tarp kitų apdovanojimų.

Dramblio ordinas Lietuvoje
--------------------------

Vienoje iš Danijos bažnyčių šiandien kabo pirmojo atkurtos Lietuvos Respublikos Prezidento Algirdo Brazausko, kuris gavo šį ordiną 1996 m. herbas.

Šaltiniai
---------

1. ↑   Pagerbimo ženklai
2. ↑   Archyvuota kopija 2010-05-17 iš Wayback Machine projekto. LR prezidentų apdovanojimai

Nuorodos
--------

|  |  |
| --- | --- |
|  | **Vikiteka: Dramblio ordinas** – vaizdinė ir garsinė medžiaga  |

* Danijos apdovanojimai Archyvuota kopija 2016-01-15 iš Wayback Machine projekto.
* Dramblio ordino riterių sąrašas Archyvuota kopija 2013-11-14 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Dramblio Kaulo Kranto ryšių sistema**:

* **Telefonija:**
	+ fiksuoto ryšio: 289 108 (2016 m.)
	+ mobilaus ryšio: 27,4 mln. (2016 m.)

Dramblio Kaulo Kranto šalies kodas – **255**

* **Radijas:**
	+ Radijo stotys: AM – 2, FM – 9 ir 3 trumpųjų bangų (1998 m.)
	+ Radijo naudotojai: 2,26 mln. (1997 m.)

* **Televizija:**
	+ Televizijos kanalai: 14 (1999 m.)
	+ Televizorių naudotojų: 900 000 (1997 m.)

* **Internetas:**
	+ Interneto tiekėjai: 2 (2012 m.)
	+ Interneto vartotojai: 6,5 mln. (2017 m.)
	+ Internetinis kodas: .ci

v • a • r **Afrikos šalių ryšiai** 

Alžyras · Angola · Beninas · Bisau Gvinėja · Botsvana · Burkina Fasas · Burundis · CAR · Čadas · Dramblio Kaulo Krantas · Džibutis · Egiptas · Eritrėja · Etiopija · Gabonas · Gambija · Gana · Gvinėja · Kamerūnas · Kenija · Komorai · Kongas · Kongo DR · Lesotas · Liberija · Libija · Madagaskaras · Malavis · Malis · Marokas · Mauricijus · Mauritanija · Mozambikas · Namibija · Nigerija · Nigeris · Pietų Afrika · Pusiaujo Gvinėja · Ruanda · San Tomė ir Prinsipė · Seišeliai · Senegalas · Siera Leonė · Somalis · Sudanas · Svazilandas · Tanzanija · Togas · Tunisas · Uganda · Vakarų Sachara · Zambija · Zimbabvė · Žaliasis Kyšulys  
  
Britų Teritorijos Indijos vandenyne · Majotas · Reunjonas · Šv. Elena
| Huangpu |
| --- |
|  Huangpu upė Šanchajuje |
| **Ilgis** | 113 km |
| **Baseino plotas** | 3 653 km² |
| **Vidutinis debitas** | 180 m³/s |
| **Ištakos** | Dianšano ežeras |
| **Žiotys** | Rytų Kinijos jūra |
| **Šalys** | Kinija |
|  |
|  **Vikiteka** | Huangpu |

**Huangpu** (kin. 黄浦江, pinyin: *Huángpǔ Jiāng* 'Geltonųjų krantų upė') – upė Kinijoje. Paskutinis Jangdzės intakas prieš jai įtekant į Rytų Kinijos jūrą. Jos vidutinis plotas siekia 400 m, o vidutinis gylis 9 m. Upė dalina Šanchajaus miestą į dvi dalis: rytuose esantį Pudongą ir vakaruose esantį Pusi. Upė laivuojama.

Didžiąją dalį geriamojo vandens Šanchajus gauna iš Huangpu upės, taip pat į upę išpilamos nuotekos. Dėl užterštumo čiaupo vanduo smarkiai chloruotas.

Didžiausi miestai: Šanchajus, Dziasingas.

Pagrindinis intakas: Sudžou.

Šaltiniai
---------

1. ↑  Cannon, Terry; Jenkins, Alan (1990). *The Geography of Contemporary China: The Impact of Deng Xiaoping's Decade*. New York: Routledge. p. 256. ISBN 0-203-40141-7.
**Kate Thill**| Asmeniniai duomenys |
| --- |
| **Pilnas vardas** | Kate Thill |
| Gimimo data | 2002 m. sausio 25 d. (21 metai) |
| Gimimo vieta | Liuksemburgas |
| Ūgis | 1,80 m |
| Klubai |
| Dabar žaidžia | Bridgeport Purple Knights |
| **Numeris** | ? |
| **Pozicija** | puolėja |
| Profesionalūs klubai\* |
| 2017–2018  2018–2021  2021– | SC Ell  Sporting Bettemburg  Bridgeport Purple Knights | 014 0(28) 047 0(91)0xx 0(xx) |
| Nacionalinė komanda\*\* |
| 2018– | Liuksemburgas Liuksemburgas | 10 0(1) |
| 
\*\* Nacionalinės komandos pasirodymų irįvarčių duomenys 2022 m. rugpjūčio 14 d.. |

**Keitė Til** (*Kate Thill*; g. 2002 m. sausio 25 d.) – Liuksemburgo futbolininkė, puolėja. Atstovavo Liuksemburgo rinktinei.

Karjera
-------

### SC Ell

Profesionalės karjerą pradėjo 2017 m. SC Ell. 

### SC Bettembourg

Nuo 2018 m. vasaros atstovavo Sporting Bettemburg, rungtyniavo Dames Ligue 1. 

2019 m. rugpjūčio 13 d. UEFA čempionių lygos atrankos rungtynėse prieš Spilt (Kroatija) pelnė du įvarčius, tačiau kroatės nugalėjo Liuksemburgo atstoves rezultatu 7:2.

### Studijų metai JAV

2021 m. persikėlė į JAV, Konektikutą. Studijavo ir rungtyniavo Bridgeport Purple Knights ekipoje, kuri tuo metu buvo NCAA Division II lygoje.

Rinktinė
--------

Liuksemburgo rinktinėje žaidė nuo 2018 m. Debiutavo rinktinėje 2018 m. spalio 7 d. draugiškose rungtynėse prieš Estiją. Estijos atstovės nugalėjo rezultatu 4-0. Kate Thill rungtynes pradėjo startinėje sudėtyje ir žaidė iki 74 minutės, kai buvo pakeista.

2021 m. spalio 26 d. įvyko rungtynės tarp Liuksemburgo ir Šiaurės Makedonijos rinktinių. Jose Liuksemburgo atstovės nugalėjo varžoves rezultatu 3:2. Kate Thill pelnė įvartį Liuksemburgo rinktinei.

Išnašos
-------

1. ↑   Archyvuota kopija 2021-05-21 iš Wayback Machine projekto.
2. ↑
3. ↑   Archyvuota kopija 2021-05-21 iš Wayback Machine projekto.
4. ↑
5. ↑

Nuorodos
--------

* SOCCERWAY
* SOFASCORE
* FLASHSCORE
* SOCCERDONNA
* Globalsportsarchive
| Huambasport. *Huambo* |
| --- |
| *Daugiabučiai Huambe* |
|  |
| 

HuambasHuambas

12°46′0″ p. pl. 15°44′0″ r. ilg.﻿ / ﻿12.76667°š. pl. 15.73333°r. ilg.﻿ / 12.76667; 15.73333﻿ (Huambas)Koordinatės: 12°46′0″ p. pl. 15°44′0″ r. ilg.﻿ / ﻿12.76667°š. pl. 15.73333°r. ilg.﻿ / 12.76667; 15.73333﻿ (Huambas) |
|  |
| Laiko juosta: (UTC+1) |
|  |
| **Valstybė** | Angolos vėliava Angola |
| **Provincija** | Huambo provincija |
|  |
| **Įkūrimo data** | 1912 m. |
|  |
| **Gyventojų** () | 225 268  |
| **Altitudė** | 1 721 m |

**Huambas** (port. *Huambo*) – miestas Angolos vidurio vakaruose, į pietus nuo Kvanzos upės; provincijos centras. 226,1 tūkst. gyventojų (2007). Išsidėstęs Angolos plynaukštėje, 1700 m virš jūros lygio, švelnaus klimato zonoje. Susisiekimo mazgas, viena iš didžiausių geležinkelio remonto įmonių visoje Afrikoje. Bengelos geležinkelis per Huambą eina nuo Lobito prie Atlanto vandenyno į rytus link KDR, nors UNITA partizanų grupuotės ne kartą yra sprogdinusios geležinkelį. Apylinkėse auginama kava, kviečiai, kukurūzai.

Istorija
--------

Miestą 1912 m. įkūrė portugalai prie Bengelos geležinkelio, kurį tuo metu statė. Iš pradžių jis vadinosi Huambu, tačiau 1928 pervadintas **Naująja Lisabona** (port. *Nova Lisboa*). Angolai iškovojus nepriklausomybę, 1975 m. miestas vėl gavo senąjį pavadinimą. Huambas smarkiai nukentėjo nuo pilietinio karo XX a. pabaigoje (ypač 1993 m.), čia buvo UNITA partizanų judėjimo būstinė.

Sportas
-------

* CD Ferroviário do Huambo arba Ferrovia do Huambo (futbolo klubas);
* JGM ASC Huambo futbolo klubas;
* *Estádio do Ferroviário* arba Ferroviário stadione, kuris talpina 10 tūkst. žiūrovų, namų rungtynes žaidžia Ferrovia futbolo ekipa.
* Estádio dos Kurikutelas stadionas.

Šaltiniai
---------

1. ↑
2. ↑  Soccerway

Nuorodos
--------

* zerozero.pt (port.)
* Soccerway
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| RK1914 |
| --- |
| **Vilkija–Padauguva–Vareikoniai** |
|  |
| Valstybės | Lietuva Lietuva |
| Ilgis | 17,2 km |
| Pradžia | Vilkija |
| Pabaiga | Vareikoniai |
| Apskritys | Kauno |

**RK1914** – rajoninis kelias, jungiantis Vilkiją, Padauguvą ir Vareikonius. Kelio ilgis – 17,2 km.

Kelias (su asfalto danga) prasideda Vilkijos prieigose, nuo sankryžos su krašto keliu  **141**  Kaunas–Jurbarkas–Šilutė–Klaipėda . Čia taip pat yra veikianti degalinė. Už 3,5 km kelias praeina per dešinėje kelio pusėje esančią didžiausią šios kelio trasos gyvenvietę – Padauguvą. Už gyvenvietės baigiasi asfaltuotas ruožas ir prasideda žvyrkelis. Už maždaug 1,5 km nuo Padauguvos kaimo ribos prasideda Padauguvos miškas, kuris toliau tęsiasi maždaug 6,5 km. Už 1 kilometro nuo miško ribos vėl prasideda asfaltuotas ruožas, o už maždaug už pusės kilometro nuo asfaltuoto kelio pradžios, trišalėje sankryžoje su rajoniniu keliu  **1922**  Raudondvaris–Naujieji Bernatoniai–Žemaitkiemis  kelio trasa daro posūkį į kairę link automagistralės  **A1**  Vilnius–Kaunas–Klaipėda . Toliau kelio trasa eina Nevėžio upės slėniu ir baigiasi ties Vareikonių sankryža, su magistrale  **A1**  Vilnius–Kaunas–Klaipėda . Toliau nuo šios sankryžos tiesiai eina kita maršruto trasa  **1940**  Vareikoniai–Panevėžiukas–Gaižuvėlė .

v • a • r **Kauno apylinkių rajoniniai keliai** 

1901 - 1902 - 1903 - 1904 - *1905* - 1906 - 1907 - 1908 - 1909 - 1910 - 1911 - 1912 - 1913 - 1914 - 1915 - 1916 - 1917 - 1918 - 1919 - 1920 - 1921 - 1922 - 1923 - 1924 - 1925 - 1926 - 1927 - 1928 - 1929 - 1930 - 1931 - 1932 - 1933 - 1934 - 1935 - 1936 - 1937 - 1938 - 1939 - 1940 - 1941 - 1942 - 1943 - 1944 - 1945 - 1946 - 1947 - 1948 - 1949 - 1950 - 1951 - 1952 - 1953 - 1954 - 1955
| **Areca catechu** |
| --- |
| Katekinė areka (*Areca catechu*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Lelijainiai  *( Liliopsida)* |
| Eilė: | Arekiečiai  *( Arecales)* |
| Šeima: | Arekiniai  *( Arecaceae)* |
| Gentis: | Areka  *( Areca)* |
| Rūšis: | Katekinė areka  *( Areca catechu)* |

 |

**Katekinė areka** (*Areca catechu*), dar vadinama **arekine palme, betelio palme** – palmių (*Arecaceae*) rūšis auganti tropinėse Azijos, Ramiojo vandenyno salų srityse, vietomis Rytų Afrikoje.

Tai iki 20 m užaugantis medis tiesiu liemeniu. Jo skersmuo 10–15 cm. Lapai 1,5-2 m ilgio, pirštuoti. Palmės vaisius – oranžimis, pailgas arekinis riešutas. Jo sėklose yra alkaloido arekolino, turinčio narkotinių savybių. Sėklas drauge su betelio lapais (vadinama *Paan*) kramto Pietryčių, Rytų Azijos gyventojai. Dėl sėklose esančių dažančiųjų medžiagų kramtytojų burnos nusidažo plytiškai raudona spalva. Seniau dėl to areka buvo naudojama audinių dažymui.

Katekinės arekos ekstratas turi antidepresinį poveikį, tačiau sukelia priklausomybę.

Šaltiniai
---------

1. ↑

* Vaisiai
* Lapija
* Požymiai


|  |  |
| --- | --- |
|  | **Vikiteka: Katekinė areka** – vaizdinė ir garsinė medžiaga  |
Sun UltraSPARC, RISC mikroprocesorius
**RISC** (angl. *Reduced Instruction Set Computer*) – centrinių procesorių architektūra, pasižyminti paprastesne komandų sistema.

Palyginti su CISC, procesoriaus komandų daug mažiau (yra netgi teorinė *RISC* realizacija, turinti vieną komandą su vienu operandu), jos paprastesnės, dėl to jas įvykdyti užima mažiau centrinio procesoriaus ciklų. Kadangi nereikia kurti sudėtingo komandų rinkinio, galima tiksliai prognozuoti komandų vykdymo laiką (procesoriaus ciklais), inžinieriams lieka daugiau galimybių optimizuoti procesorius, ypač – konvejerinį komandų vykdymą. *RISC* komandos paprastai būna vieno ilgio, kiekviena komanda turi tik vieną arba du operandus. *RISC* procesoriuose naudojama daug bendrosios paskirties registrų, sudarančių registrų langus. Adresacijos galimybės tokiuose procesoriuose paprastai būna smarkiai apribojamos: esant reikalui, tam tikras atminties puslapis perkeliamas į registrų langą arba atvirkščiai, tačiau komandų, tiesiogiai dirbančių su atmintyje esančiais duomenimis, nėra.

Populiariausi RISC procesoriai:

* Alpha
* ARM
* MIPS
* PowerPC
* SPARC

Pastaruoju metu skirtumai tarp CISC ir *RISC* nyksta: daugelis *RISC* tipo procesorių įgyja sudėtingas komandas, kartais – netgi steką, tuo tarpu CISC procesoriai vis dažniau realizuojami, kaip *RISC* branduolį turintys CISC komandų rinkinio interpretatoriai.

Nuorodos
--------

* RISC ir CISC palyginimas Archyvuota kopija 2006-06-18 iš Wayback Machine projekto.
| ***Katerina ir Co.*** |
| --- |
|  |
|  |
| Pavadinimas | Catherine et Cie |
| Kilmės šalis |  Prancūzija Italija |
| Režisierius | Michel Boisrond |
| Vaidina | Jane Birkin  Patrick Dewaere  Jean-Pierre Aumont  Vittorio Caprioli |
| Metai | 1975 |
| Žanras | komedija |
| Trukmė | 100 min. |
| Kalba | prancūzų |
| **IMDb įrašas** |

**Katerina ir Co.** (pranc.  *Catherine et Cie*) – 1975 m. sukurtas filmas.

Pagrindiniai aktoriai
---------------------

*Aktorius – vaidmuo*
* Jane Birkin – Katerina
* Patrick Dewaere – Fransua
* Jean-Pierre Aumont – markizas
* Vittorio Caprioli – Moretis
* Jean-Claude Brialy
* Nathalie Courval

Turinys
-------

DĖMESIO: *toliau atskleidžiamos kūrinio detalės*

Jauna anglė Katerina atvyksta į Paryžių neva mokytis kulinarijos, nors iš tiesų ketina verstis prostitucija. Susipažinusi su Fransua ir keletu kitų vyrų, ji nusprendžia įsteigti asmeninę eskorto firmą, kur šie būtų akcininkai, o ji pati – pagrindinė paslaugų tiekėja. Katerina netrunka išpopuliarėti ir negali atsiginti užsakymų, o jos „investuotojai" sulaukia savo pelno dalies, nors visa ši jos veikla neatšaldo Fransua jausmų...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Hualpa Tupakas** (port. *Huallpa Túpac*, keč. *Auqui Huallpa Tupac*, port. *Túpac Huallpa* m. 1533 m. spalio mėn.) buvo marionetinis inkų imperatorius, 1533 m. pasodintas į valdžią Fransisko Pisaro vadovaujamų konkistadorų.

Jis buvo jaunesnysis Atahualpos ir Huaskaro, ankstesnių inkų valdovų brolis, ir karūnuodami jį ispanai tikėjosi numalšinti čiabuvių nepasitenkinimą po to, kai buvo nužudytas Atahualpa.

Hualpos Tupako viešpatavimas tęsėsi neilgai – 1533 m. nepraėjus nė metams nuo karūnavimo, jis mirė nuo raupų. Ispanai karūnavo naują marionetę – jo brolį Manko Inka Jupankujį, vėliau tapusį inkų sukilimo prieš užkariautojus vadovu.

|  |  |  |
| --- | --- | --- |
| Prieš tai:**Atahualpa** | **Sapa Inca**1533 | Po to:**Manco Inca Yupanqui** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • RSapa Inka (inkų imperatoriai) |
| --- |
|  |
| Urinų dinastija | 
Manko Kapakas · Sinči Roka · Ljokė Jupankis · Maita Kapakas · Kapakas Jupankis |
|  |
| Ananų dinastija | 
Inka Roka · Jahuaras Huakakas · Virakoča · Pačakutekas · Tupakas Jupankis · Huaina Kapakas · Ninan Kujočis · Huaskaras · Atahualpa |
|  |
| Po ispanų užkariavimo | 
Hualpa Tupakas · Manko Inka Jupankis · Sairi Tupakas · Titu Kusi · Tupakas Amaru |

 |